[{"text_idx": "#000002", "text": "En nia hodiau\u0306a E-elsendo ni prezentas la lau\u0306vican felietonon pri Koninda Polo, verdire konindaj poloj kaj ilia arkeologia laboro en Egiptio, aparte en la kunteksto de la retrovita de ili kaj rekonstruita Templo de Hats\u0302epsut. Niaj komencaj kulturkronikaj informoj rilatas al la nunjara konkurseldono por la plej bela kristnaska kripeto en Krakovo, kiu okazas jam de 78 jaroj. La alia rilatas al la portempe ekspoziciata en la Nacia Muzeo en Vroclavo (el la loka Arkidioceza Muzeo) elstara tolaj\u0302o de Lucas Cranach Ag\u0302a \u201eMadono sub abioj\u201d. En la E-komunuma segmento ni referencas al speciala mesag\u0302o de UEA lige kun la pasinta hierau\u0306 Tago de la Homaj Rajtoj. Krome ni prezentas soninformon de Przemek Wierzbowski el Bjalistoka E-Societo pri g\u0302ia plej nova, jam realigata internacia projekto. En la fino ni proponas mallongan leterkestan renkontig\u0302on. Ni au\u0306das fragmente la kanzonon de Merlin \u201eAlia mondo\u201d. La apudanta la programinformon foto prezentas la malkovritan de polaj arkeologoj faman Templon de Hats\u0302epsut en Egiptio. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe ili \u2013 pro teknikaj kialoj \u2013 ne povas esti aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]